Diari Oficial de la Generalitat Valenciana


Sumari del DOGV 5705, del 18-02-2008 (2008/1924)

Informació pública de la convocatòria per a alçament d'actes prèvies a l'ocupació de l'expedient d'expropiació forçosa dels béns i drets inclosos en la unitat d'execució 8 de la modificació del PEPRI del Carmen en l'àmbit de la Muralla Musulmana de la ciutat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1924


Data del document
:   04-02-2008

Organisme emissor
:   Conselleria d'Infraestructures i Transport

Tipus de document
:   Anunci

Descriptors 

:   * València
    * administració regional
    * expropiació

Informació pública de la convocatòria per a alçament d'actes prèvies a l'ocupació de l'expedient d'expropiació forçosa dels béns i drets inclosos en la unitat d'execució 8 de la modificació del PEPRI del Carmen en l'àmbit de la Muralla Musulmana de la ciutat de València. [2008/1924]  
L'expropiació dels terrenys inclosos en la UE 8 del PEPRI del Carme en l'àmbit de la Muralla Musulmana de València està legitimada en els següents instruments d'ordenació urbanística, el PGOU de València i el Plans Especial de Protecció i Reforma Interior del Barri del Carme. El PEPRI va ser aprovat definitivament per l'Excm. Ajuntament Ple de València el 9 de maig de 1991. La Modificació del Plans Especial de Protecció i Reforma Interior del Barri del Carme en l'àmbit de la Muralla -PEPRI-, va ser aprovada per Resolució del conseller de Territori i Vivenda, de data 18 de gener de 2006 (DOGV núm. 5.206 de 24.02.2006). La modificació es va realitzar en el marc del Conveni entre Generalitat Valenciana i l'Ajuntament de València per a la Intervenció en el Centre Històric, de data 21 d'abril de 1998, que va vindre a substituir al celebrat al juny de 1992. La gestió de l'actuació integrada corresponent a la U.E.8 es promou directament per la Generalitat per mitjà d'expropiació forçosa.   
Basant-se en el que preveu l'article 28.2 de la Llei 8/2007, de 28 de maig, de Sòl, 10 de la LEF i 109 de la Llei 16/2005, de 30 de desembre, de la Generalitat, Urbanística Valenciana, l'aprovació dels referits instruments de planejament comporta la declaració d'utilitat pública i la necessitat ocupació dels béns i drets corresponents.  
Per Resolució del conseller d'Infraestructures i Transport de 14 de juny de 2006, es va acordar aprovar els Projectes d'Expropiació relatius a les unitats d'execució delimitades en el citat PEPRI i incoar l'expedient d'expropiació, determinant que la mateixa se seguisca pel procediment d'expropiació individual i d'urgència (article 52 de la Llei d'Expropiació Forçosa). Així mateix, en la indicada resolució s'anomena beneficiari de l'expropiació a l'Institut Valencià d'Habitatge, SA (IVVSA) i s'establix que l'oficina RIVA Ciutat Vella tramite l'expedient en totes les seues fases, designant com a representant de l'administració expropien-te al Gerent d'este organisme.  
Les actuacions públiques contingudes en el desenvolupament del PEPRI del Barri del Carme, en la mesura que impliquen privació singular de la propietat privada o drets o interessos patrimonials legítims, gaudiran del règim d'urgència als efectes previstos en l'Art. 52 de la Llei d'Expropiació Forçosa, d'acord amb el que establix la Disposició Addicional quinta de la Llei 10/1998, de 28 de desembre, de mesures Fiscals, de Gestió Administrativa i Financera i d'Organització de la Generalitat.  
Incoat l'expedient d'expropiació, en virtut de Resolució, de 28 de març de 2007, del conseller d'Infraestructures i Transport es va sotmetre a informació pública el Projecte d'Expropiació de la UE 8 i la relació de béns i drets considerats de necessària expropiació (DOCV núm. 5517/22.05.2007). Així mateix es va remetre notificació individual als titulars els indicats béns i drets afectats, perquè pogueren formular al·legacions.   
En conseqüència, de conformitat amb l'article 52.2ª LEF, es convoca l'Alçament d'Actes Prèvies a l'Ocupació dels béns i drets afectats per l'expropiació de la U.E.8 de la Modificació del Plans Especial de Protecció i Reforma Interior del Barri del Carme en l'àmbit de la Muralla Musulmana,  
Lloc: Institut Valencià d'Habitatge, SA, C/ En Bou, 9-11 València. Tel. 96.783.64.45, sense perjuí que a instància de la propietat i la resta d'interessats que concórreguen es procedisca al reconeixement del bé.  
Hora: de 9.00 a 14.00 i de 16.00 a 19.00 hores.  
Dies: 3, 4, 5 i 6 de març de 2008.  
La convocatòria a este acte serà notificada individualment als interessats, havent d'aportar al mateix el titule de propietat i últim rebut de contribució, en cas de ser exigible.  
Se significa que el present anunci es publica igualment als efectes establits en l'Art. 59 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú per als interessats que figuren com desconeguts o amb domicili ignorat.  
València, 4 de febrer de 2008.- El gerent de l'oficina RIVA Ciutat Vella: Cèsar Jiménez Alcanyís.